《送徐群宰望江》
唐代·邵谒

古人力文学，所务安疲甿.今人力文学，所务惟公卿。

大贤重邦本，屈迹官武城。劝民勤机杼，自然国用并。

但见富贵者，知食不知耕。忽尔秋不熟，储廪焉得盈。

贡艺既精苦，用心必公平。吾道不遗贤，霄汉期芳馨。

一夫若有德，千古称其英。陶潜虽理邑，崔烈徒台衡。

浊者必恶清，瞽者必恶明。孤松自有色，岂夺众草荣。

为刀若不利，焉得宰牛名。为丝若不直，焉得琴上声。

好去立高节，重来振羽翎。

作者简介：邵谒 唐（约公元860年前后在世）字不详，广东韶州翁源人。 唐代“岭南五才子”之一。 生卒年均不详，约唐懿宗咸通初前后在世。